C 303/31

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 303/09)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEATIS STANDARDMUUDATUSE KOHTA, MILLEGA MUUDETAKSE KOONDDOKUMENTI

„WEINLAND“

PGI-AT-A0212-AM01

Teate kuupäev: 24.6.2020

KINNITATUD MUUDATUSE KIRJELDUS JA PÕHJUSED

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Weinland

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

11. Osaliselt kääritatud viinamarjavirre

4. Veini(de) kirjeldus

Vastavalt Austria veiniseadusele peab geograafilise tähisega „Weinland“ veini etiketil olema märgitud traditsiooniline nimetus „Landwein“. Viinamarjamahla virde minimaalne looduslik suhkrusisaldus peab olema vähemalt 14° Klosterneuburger Mostwaage järgi (= 8,7 mahuprotsenti). Minimaalne võimalik alkoholisisaldus on 8,5 mahuprotsenti ja minimaalne happesisaldus 4 g/l. Täiendavad analüüsimeetodid ja osaliselt kääritatud viinamarjavirde analüüsimeetodid on esitatud tootespetsifikaadis. Geograafilist tähist „Weinland“ kasutatakse eelkõige kergete, kuivade, puuviljaste ja happeliste veinide puhul.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalenti liitri kohta) Maksimaalne vääveldioksiidi üldsisaldus (milligrammi liitri kohta):

5. Veinivalmistustavad

a. Veinivalmistuse eritavad

Veinivalmistamise puhul kehtestatud piirangud

Geograafilise tähise „Weinland“ puhul on lubatud kasutada kõiki veinivalmistustavasid, mis on määrustega (EL) 2019/934 ja (EL) 2019/935 ette nähtud kaitstud geograafilise tähisega veinide ja osaliselt kääritatud viinamarjavirde puhul, välja arvatud töötlemine kaaliumsorbaadiga (I lisa A osa punkt 2.4) ja dimetüüldikarbonaadiga (I lisa A osa punkt 2.7). Veini „Landwein“ hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b. Maksimaalne saagis

10 000 kilogrammi viinamarju hektari kohta.

6. Määratletud geograafiline piirkond

Geograafilise tähisega „Weinland“ on hõlmatud Austria liidumaade Alam-Austria, Burgenlandi ja Viini viinamarjaistandused.

7. Peamised veiniviinamarjasordid

’Grüner Veltliner’ – ’Weißgipfler’

’Zweigelt’ – ’Blauer Zweigelt’

’Zweigelt’ – ’Rotburger’

8. Seos(t)e kirjeldus

Alam-Austrias aluskivimi murenemise tagajärjel tekkinud ja vulkaanilistel muldadel kasvavatest viinamarjadest saadakse mineraalseid, vürtsikaid veine, aga lössisettelistel terrassidel kasvavatest viinamarjadest toodetakse ümaramat ja täidlasemat tüüpi veini. Pannoonia tasandiku palav kliima ja Alam-Austria liidumaa loodeosa Waldvierteli jahedast õhust tingitud külmad ööd põhjustavad päevase ja öise temperatuuri erinevuse, mille tõttu kujuneb veinide tugev happeline struktuur. Ka Viini liidumaa veinid kujunevad sellises päeva ja öö vahelises õhutemperatuuride muutuses, mis tingib nende väga aromaatsete nüanssidega iseloomuliku happelise struktuuri.

Burgenlandi liidumaa lössi-/savi- ja mustmullaga pinnas sobib hästi jõuliste ja tihkete punaste veinide tootmiseks kasutatavate viinamarjade kasvatamiseks. Peale selle on liiva-kiltkivi- ja kruusamullad puuviljaste ja tummiste valgete veinide tootmise aluseks. Veinide sordilõhna määrab eelkõige Neusiedlersee mikrokliima, mille tõttu on ka suvel ööd jahedad. Burgenlandi liidumaa lõunaosas asuva Eisenbergi nõlvadel kasvavatest viinamarjadest saadud veinid on peene mineraalse nüansiga.

Piirkonnas toodetud osaliselt kääritatud viinamarjavirre („Surm“) on aluskivimi murenemise tagajärjel tekkinud ja vulkaaniliste muldade tõttu samuti väga vürtsikas ja mineraalne.

Vastavalt geograafilisi tähiseid reguleerivale seadusele toodetud Austria eri veinikategooriate hulgas on geograafilise tähisega „Weinland“ hõlmatud veinid selles riigis toodetud traditsioonilise nimetusega „Landwein“ veinidele omase kerge, puuviljase ja happelise iseloomuga.

9. Olulised lisatingimused (pakendamine, märgistamine, muud nõuded)

Õigusraamistik:

riigisisesed õigusaktid.

Lisatingimuse liik:

määratletud geograafilises piirkonnas tootmisega seonduv erand.

Tingimuse kirjeldus:

Austria veiniseaduse kohaselt peavad pädevad kontrolliasutused igal aastal tegema toote „Landwein“ kontrolli vastavalt Euroopa Liidu eeskirjadele. Kõnealune kontroll hõlmab kas analüütilist või organoleptilist ja analüütilist kontrolli ning tootespetsifikaadis sätestatud tingimustele vastavuse kontrolli.

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.